Jeronimas Laucius

**Jeronimas Laucius** (g. 1946 m. sausio 1 d. Glebauskuose, Ramygalos valsčius, Panevėžio apskritis) – Lietuvos inžinierius, spaudos darbuotojas, vaikų rašytojas, leidėjas, redaktorius.

## Biografija
1963 m. baigė Ramygalos vidurinę mokyklą, 1968 m. Kauno politechnikos institutą, įgijo energetiko inžinieriaus specialybę. Dirbo įvairų ūkinį ir administracinį darbą. Nuo 1988 m. žurnalo „Žvaigždutė“ vyr. redaktorius. Nuo 1994 m. leidyklos „Trys žvaigždutės“ direktorius. Nuo 1994 m. Pasaulinės lietuvių vaikų literatūros asociacijos „Lietuviška vaikų knyga“ prezidentas. Nuo 2008 m. Lietuvos meno kūrėjų asociacijos narys. 2009 m. priimtas į Baltarusijos rašytojų sąjungą.

## Kūryba
Iš pradžių rašė pažintines knygas vaikams („Kas pastatė namą“, „Aš elektra“, „Milžino gimimas“), vėliau išleido smulkiųjų literatūros žanrų – aforizmų, miniatiūrų, novelių rinkinių. Aforizmų rinkiniams būdinga netikėta mintis, šmaikšti lakoniška leksika, parodomi ne tik buities, bet ir tuometinės politinės situacijos kuriozai. Miniatiūrų, novelių rinkiniuose atskleidžiamas žmonių santykių trapumas, aukštinama sąžiningumas, meilė. Daugiausia sukūrė pasakų, jose ryški gėrio ir blogio priešprieša. Yra išleidęs vaikams pjesių, eilėraščių, su kompozitoriumi Rymantu Mikelsku – dainų ir lopšinių rinkinių. Jo kūrinių išversta į anglų, baltarusių, esperanto, lenkų, prancūzų, rusų, vokiečių kalbas.

## Bibliografija

* Kas pastatė namą / iliustr. Antanas Pakalnis. – Vilnius: Vaga, 1982. – 46 p.: iliustr.
* Aš – elektra / iliustr. Gintaras Gesevičius. – Vilnius: Vaga, 1983. – 43 p.
* Milžino gimimas / iliustr. Arvydas Pakalnis. – Vilnius: Vyturys, 1986. – 47 p.: iliustr.
* Vilties yra: miniatiūros / iliustr. Živilė Šimėnienė. – Vilnius: Periodika, 1989. – 117 p.
* Situacijos be anotacijų: aforizmai / iliustr. Ramunė Vėliuvienė. – Vilnius: Vaga, 1989. – 91 p.: iliustr. – ISBN 5-415-00329-0
* Buities priebutyje: aforizmų rinkinys / iliustr. Mikalojus Vilutis. – Vilnius: Vyturys, 1989. – 125 p.: iliustr. – ISBN 5-7900-0068-1
* Aforizmai iš perestroikos epochos. – Vilnius, 1990. – 61 p.
* Aforizmai iš gyvenimo / iliustr. Aušra Čapskytė. – Vilnius, 1991. – 67 p.: iliustr.
* Jei Tau sunku: eil. / iliustr. Aušra Čapskytė. – Vilnius, 1992. – 120 p.: iliustr.
* Pasakų vagys / dail. Aušra Čapskytė. – Klaipėda; Vilnius: Rytas, 1992. – 20 p.: iliustr.
* Kristina, skrisk / dail. Nijolė Jurgelionienė. – Vilnius: Poligrafija, 1992. – 22 p.: iliustr.
* Slibinų kalnas / dail. Rolandas Bilinskas. – Vilnius: Spauda, 1993. – 15 p.: iliustr.
* Viską gali milžinai: Didžiojo Burtininko knyga. – Vilnius: Trys žvaigždutės, 1996. – 16 p.: iliustr. – ISBN 9986-575-31-1
* Atminimai: atminimas – ne vežimas, – pora žodžių ir gana. – Vilnius: Trys žvaigždutės, 1996. – 17 p.: iliustr. – ISBN 9986-575-33-8
* Dvigubas šou / dail. Rima Maminskaitė. – Vilnius: Trys žvaigždutės, 1997. – 20 p.: iliustr. – ISBN 9986-575-43-5
* Požeminio sodo žydėjimas: novelės. – Vilnius: Trys žvaigždutės, 1998. – 78 p.: iliustr. – ISBN 9986-575-48-6
* Pasek man pasaką: rinktinė. – Vilnius: Trys žvaigždutės, 1999. – 159 p.: iliustr. – ISBN 9986-575-80-X
* Įsimylėjusi pasaka: rinktinėlė. – Vilnius: Trys žvaigždutės, 2000. – 160 p.: iliustr. – ISBN 9986-575-87-7
* Susipažinkime: aš elektra! / dail. Gintaras Gesevičius. – Vilnius: Trys žvaigždutės, 2001. – 42 p.: iliustr. – ISBN 9955-454-03-2
* Vaivos kelias: rinktinė / dail. Rima Stasiūnaitė. – Vilnius: Trys žvaigždutės, 2004. – 359 p.: iliustr. – ISBN 9955-454-71-7
* Į save – kaip į stebuklą / dail. Rima Stasiūnaitė. – Vilnius: Trys žvaigždutės, 2005. – 63 p.: iliustr. – ISBN 9955-641-11-8
* Energijos rūmų šviesa. – Vilnius: Trys žvaigždutės, 2006. – 39 p.: iliustr. – ISBN 9955-641-45-2
* Alternatyviosios energijos šaltiniai. – Vilnius: Trys žvaigždutės, 2007. – 24 p.: iliustr. – ISBN 978-9955-641-57-5
* Belaukiant Visagino AE. – Vilnius: Trys žvaigždutės, 2008. – 143 p.: iliustr. – ISBN 978-9955-641-83-4
* Atrastas laikas. – Vilnius: Lietuviška vaikų knyga, 2008. – 31 p.: iliustr. – ISBN 978-9986-764-13-7
* Atsigrįžk: autobiografiniai ir *iks* fragmentai. – Vilnius: Trys žvaigždutės, 2009. – 79 p. – ISBN 978-9955-641-96-4
* Juozas Linkaitis: gyvenimas, paskirtas Lietuvos energetikai / Donatas Kriščiukaitis, Jeronimas Laucius. – Vilnius: Trys žvaigždutės, 2010. – 127 p.: iliustr. – ISBN 978-609-431-010-2
* Ateitis – tai mintis: miniatiūros. – Vilnius: Trys žvaigždutės, 2012. – 63 p. – ISBN 978-609-431-027-0
* Depresija – mano viešnia. – Vilnius: Trys žvaigždutės, 2012. – 63 p. – ISBN 978-609-431-026-3
* Atsisveikinu su depresija. – Vilnius: Trys žvaigždutės, 2013. – 61 p. – ISBN 978-609-431-037-9


## Šaltiniai

## Literatūra

* Rašytojas Jeronimas Laucius: bibliografinė rodyklė, 1977–2003 / Vytautas Žeimantas. – Vilnius: Trys žvaigždutės, 2003. – 62 p.: iliustr. – ISBN 9955-454-72-5